સૂત્રોના જણાવ્યા અનુસાર પોલીસે ગુરુનાથ ગઇકાલે એટલે કે શુક્રવારે સવારે 11થી સાંજે 5 વાગ્યા સુધી હાજર રહેવાનો સમય આપ્યો છે . જો તે પૂછપરથ માટે હાજી નહીં થાય તો તેમને ભાગેડું જાહેર કરી દેવામાં આવી શકે છે . બીજી બાજું , ઇડીએ પણ તપાસ શરૂ કરી દીધી છે . તેણે મુંબઇમાં ત્રણ સ્થળો પર દરોડા પાડ્યા છે . અમદાવાદમાં પણ ઇડીની ટીમે તપાસ હાથ ધરી છે . પોલીસને શંકા છે કે સ્પોટ ફિક્સિંગની રમતમાં ગુરુનાથનો પણ હાથ હોઇ શકે છે . ગુરુનાથ હજી સુધી આ મામલે ચુપ્પી સાધી છે . પોલીસને આ મામલામાં ગુરુનાથની ભૂમિકા શંકાસ્પદ લાગી રહી છે . સટ્ટેબાજી કેસમાં એરેસ્ટ વિંદુના કોલ રેકોર્ડથી માલુમ પડે છે કે તે સટ્ટેબાજ રમેશ વ્યાસ અને ગુરુનાથ સાથે બેક ટૂ બેક વાત કરતો હતો . આનો અર્થ એ છે કે પહેલા તે એક વ્યક્તિ સાથે વાત કરતો અને પછી બીજા સાથે . આવો સિલસિલો મોડે સુધી ચાલતો હતો . આવામાં શંકા છે કે સ્પોટ ફિક્સિંગમાં ગુરુનાથની પણ ભૂમિકા હોઇ શકે છે . અત્યાર સુધી આ મામલામાં ગુરુનાથ તરફથી કોઇ નિવેદન આવ્યું નથી . મુંબઇ પોલીસે પહેલા જ ગુરુનાથની પૂછપરછ માટે બોલાવ્યો હતો પરંતુ તેમણે તેના માટે સમય માગ્યો હતો . મુંબઇ પોલીસ ગુરુનાથને સમય આપવા માટે તૈયાર ન્હોતી . આવામાં તે પોતે જ ચેન્નાઇ પહોંચી ગઇ છે . પોલીસે પહેલા જ જણાવી દીધું હતું કે પૂછપરછ માટે ચૈન્નાઇ જશે .